PRAEFATIO 



A.dmirabilium Naturae operum jucundissimo hominum specta- 

 culo quaquaversum per orbem diffusorum amplissima collectio , 

 quam partim ex regno fossili , partim e vegetabili , partim deni- 

 que ex animali depromtam , exteras Regiones perlustrando arri- 

 pere mihi contigit, saepenumero incitamento fuit ad ea pariter 

 exquirenda, quae in florentissima hac nostra Regione abunde lu- 

 xuriari videntur ; turpe , ac indecorum profecto ratus tot extera- 

 rum Gentium opibus affluentem iis prorsus carere , quae domi , ut 

 ita dicam , et quotidie ob oculos positae conspiciuntur . Quamob- 

 rem dudum jam est , ex quo ad eas adipiscendas alacriter animum 

 admovi; tantoque ardore, ac studio sum rem prosecutus, ut locuple- 

 tissimam earum segetem jam mihi praesto esse magnopere gratuler . 

 Inter tantam vero omnigenarum rerum copiam, atque varietatem 

 ea historiae naturalis pars , quae Testaceorum seriem complectitur , 

 ceterarum omnium absolutissimam jure meritoque dici posse non 

 dubito. Et revera haud secus rem cessisse oportebat; octavum enim 

 ingruere annum sentio, ex quo et piscatorum quotidiana seduli- 

 tate , et amicorum indulgentia , et assiduis meis investigationibus , 



